தேவகி கிருஷ்ணன்
{{Infobox officeholder
 | honorific-prefix = [[மலாய் பாணியிலான விருதுகள்|மாண்புமிகு]] [[டான் ஸ்ரீ]]
 | name = தேவகி கிருஷ்ணன்&lt;br /&gt;Devaki Krishan
 | honorific-suffix = PSM; JMN; AMN
 |office1          =  [[கோலாலம்பூர் மாநகராட்சி|கோலாலம்பூர் நகராட்சி &lt;br /&gt;நிர்வாக ஆணையர்]]
 |term_start1      = 1952
 |term_end1        = 1955
 |office2          = [[பங்சார்|கோலாலம்பூர் பங்சார் &lt;br /&gt;நகராட்சி ஆணையர்]] 
 |term_start2      = 1955
 |term_end2        = 1958
 | birth_name = {{nowrap|தேவகி அய்யாதுரை கிருஷ்ணன்}}&lt;br /&gt;(Devaki Ayathurai Krishnan)
 | birth_date = {{birth date|df=y|1923|3|11}}&lt;ref&gt;{{cite book |editor1-last=Morais |editor1-first=John Victor |title=The Who's who in Malaysia |date=1967 |publisher=Solai Press |page=143 }}&lt;/ref&gt;
 | birth_place = [[போர்டிக்சன்]], [[நெகிரி செம்பிலான்]], [[மலேசியா]]
 | death_date = {{death date and age|df=y|2024|1|20|1923|3|11}}
 | death_place = கோலாலம்பூர்
 | spouse = {{marriage|பி. கிருஷ்ணன்||1998|end=died}}
 | children = 3
 | relations = [[ரமணன் ராமகிருஷ்ணன்]] (மூத்த பேரன்)
 | party = [[மலேசிய இந்திய காங்கிரசு]]
 | nationality = [[மலேசிய இந்தியர்|மலேசியர்]]
 }}
 '''தேவகி கிருஷ்ணன்''' (''Devaki Ayathurai Krishnan''; [[மலாய் மொழி|மலாய்]]: ''Devaki Krishnan''; [[சீனம்]]: 德瓦克克里希南, 11 மார்ச் 1923 – 20 சனவரி 2024) என்பவர் 1952-ஆம் ஆண்டில் [[கோலாலம்பூர் மாநகராட்சி|கோலாலம்பூர் நகராட்சி தேர்தலில்]] போட்டியிட்ட முதல் [[மலேசிய இந்தியர்|மலேசிய இந்தியர் அரசியல்வாதியும்]]; மலேசியாவில் அரசுப் பொதுச் சேவைக்கு தேர்ந்தெடுக்கப்பட்ட முதல் பெண்மணியும் ஆவார்.
 
 [[மலேசிய விடுதலை நாள்|மலாயா சுதந்திரம்]] பெறுவதற்கு முன்னர் [[பிரித்தானிய மலாயா]] ஆட்சியில் நடைபெற்ற நகராட்சித் தேர்தலில் போட்டியிட்டு வெற்றி பெற்ற முதல் இந்தியப் பெண்மணி எனும் பெருமையும் இவரைச் சேர்கிறது. இவர் தற்போது [[மலேசிய இந்திய காங்கிரசு]] கட்சியின் வாழ்நாள் உறுப்பினராக உள்ளார். 
 
 ==வாழ்க்கைச் சுருக்கம்==
 தேவகி கிருஷ்ணன் [[இலங்கைத் தமிழர்]] வம்சாவளியைச் சேர்ந்தவர். [[நெகிரி செம்பிலான்]] [[போர்டிக்சன்]] நகரில் பிறந்தவர்; குடும்பத்தின் ஆறு குழந்தைகளில் மூத்தவர். இவரின் தந்தையார் மலாயா அஞ்சல் மற்றும் தொலைபேசி தொடர்பு கட்டுப்பாட்டு அதிகாரியாகச் சேவை செய்தவர்; தாயார் கல்லூரியில் பயிற்சி பெற்ற ஒரு தமிழ்ப்பள்ளி ஆசிரியர் ஆகும்.
 
 [[கோலாலம்பூர்|கோலாலம்பூரில்]] உள்ள செயின்ட் மேரிஸ் பள்ளியில் கல்வி பயின்றார். பட்டம் பெற்றதும் பள்ளி ஆசிரியரானார். 1949-இல், அவர் சிலாங்கூர் இந்திய சங்கத்தின் தீவிர உறுப்பினரானார். அந்தச் சங்கத்தின் பொழுதுபோக்கு மற்றும் சமூகக் குழுவின் தலைவராகப் பணியாற்றினார். 1950-ஆம் ஆண்டில் அவர் பெண்கள் மன்றத்தின் பொது கூட்டமைப்பிலும் தீவிரமாக ஈடுபட்டார். அங்கு அவர் பேரிடர்களில் பாதிக்கப் பட்டவர்களுக்கு நிதி திரட்டுவதில் தம் நேரத்தை செலவிட்டார்.
 
 ==அரசியல் வாழ்க்கை==
 ===மலாயா விடுதலைக் கட்சி===
 1951 திசம்பரில், கோலாலம்பூர் நகராட்சி தேர்தலில் போட்டியிட தேவகி தேர்வு செய்யப்பட்டார். [[மலாயா விடுதலை கட்சி]] உறுப்பினராக, மறைந்த டத்தோ [[ஓன் சாபார்]] அவர்களால் அணுகப்பட்டார். 1952-ஆம் ஆண்டு நகராட்சித் தேர்தலில் வெற்றி பெற்றார். இதன் மூலம் நாட்டின் பொதுச் சேவைக்கு தேர்ந்தெடுக்கப்பட்ட முதல் பெண் எனும் பெருமையைப் பெற்றார். 1955-இல், கோலாலம்பூர் [[பங்சார்]] நகராட்சி மன்றத் தேர்தலில் போட்டியிட்டு இரண்டாவது முறையாகவும் வெற்றி பெற்றார்.
 
 ===மலேசிய இந்திய காங்கிரசு===
 பங்சார் தேர்தலுக்குப் பிறகு, தேவகி கிருஷ்ணன் [[மலேசிய இந்திய காங்கிரசு]] (ம.இ.கா) உறுப்பினரானார். அப்போது ம.இ.கா ஒரு சமூக, நலன்புரிச் சங்கமாய் இருந்தது. 1959-ஆம் ஆண்டு [[சிலாங்கூர்]] மாநிலப் பொதுத் தேர்தலில் அவர் [[கோலாலம்பூர்]], [[செந்தூல்]] தொகுதியில் [[பாரிசான் நேசனல்]] கூட்டணியின் கீழ் போட்டியிட்டுத் தோல்வி அடைந்தார்.
 
 1975-ஆம் ஆண்டில், தேவகி கிருஷ்ணனின் முயற்சியால் [[மலேசிய இந்திய காங்கிரசு|ம.இ.கா.வின்]] மகளிர் பிரிவு உருவாக்கப்பட்டது. தேவகி கிருஷ்ணன் நாடு முழுவதும் பயனங்களை மேற்கொண்டு பெண்களைச் சேர்த்தார்.
 
 ===சிலாங்கூர் ம.இ.கா மாநிலக் கிளை===
 
 1975-ஆம் ஆண்டில், [[மலேசிய இந்திய காங்கிரசு]] மகளிர் பிரிவின் செயலாளராகவும், 1984-ஆம் ஆண்டில் துணைத் தலைவராகவும் நியமிக்கப்பட்டார். அவர் 10 ஆண்டுகள் அந்தப் பதவியில் இருந்தார்.
 
 1980-ஆம் ஆண்டுகளில் இவர் ம.இ.கா [[சிலாங்கூர்]] மாநிலக் கிளையின் துணைத் தலைவராகவும் பணியாற்றினார். பின்னர் மலேசிய இந்திய காங்கிரசு சையத் புத்ரா கிளையின் தலைவராகப் பணியாற்றினார். 2021 ஆகத்து மாதத்தில், மலேசிய இந்திய காங்கிரசு கட்சியின் நீண்டகால உறுப்பினர் என பெருமை செய்யப்பட்டார்.&lt;ref&gt;[https://www.freemalaysiatoday.com/category/nation/2021/08/31/the-women-who-built-malaysia/ The women who built Malaysia]&lt;/ref&gt;
 
 ==குடும்ப வாழ்க்கை==
 இவரின் கணவர் பி. கிருஷ்ணன் ஒரு தொழிலதிபர். அரசியலில் ஈடுபடாத  அவர் 1998-இல் மரணம் அடைந்தார். இவர்களுக்கு மூன்று பிள்ளைகள் மற்றும் ஐந்து பேரப்பிள்ளைகள் உள்ளனர். மூத்த பேரன் [[டத்தோ]] [[ரமணன் ராமகிருஷ்ணன்]] அரசியலில் ஈடுபட்டுள்ளார். இவர் [[மலேசிய இந்திய காங்கிரசு]] கட்சியின் முன்னாள் பொருளாளர்; தற்போது [[சுங்கை பூலோ (மக்களவை தொகுதி)|சுங்கை பூலோ]] நாடாளுமன்ற உறுப்பினராக உள்ளார்.
 
 தேவகி கிருஷ்ணன் தனது 100-ஆவது அகவையில் 2023 சனவரி 20 அன்று காலமானார்.&lt;ref name=&quot;NST&quot;&gt;[https://www.nst.com.my/news/nation/2024/01/1003861/remembering-tan-sri-devaki-krishnan-grand-dame-malaysian-indian-politics Remembering Tan Sri Devaki Krishnan: The Grand Dame of Malaysian Indian Politics], New Strait Times, சனவரி 21, 2024&lt;/ref&gt;
 
 ==விருதுகளும் அங்கீகாரமும்==
 * 1974 - [[ஐக்கிய இராச்சியத்தின் இரண்டாம் எலிசபெத்|மகாராணியார் எலிசபெத் II]] அவர்களின் செயின்ட் ஜான் சேவை விருது.
 * 1985 - தேசிய மகளிர் அமைப்பு - தொக்கோ வனித்தா விருது
 * 1991 - துன் பாத்திமா விருது
 * 1995 - [[யாங் டி பெர்துவான் அகோங்|மலேசிய மாமன்னர்]] அவர்களால் ''[[டான் ஸ்ரீ]]'' (''Panglima Setia Mahkota'' - '''Tan Sri''') விருது.&lt;ref name=&quot;istiadat profile&quot;&gt;{{cite web|url=http://www.istiadat.gov.my/index.php/component/semakanlantikanskp/|title=Semakan Penerima Darjah Kebesaran, Bintang dan Pingat|access-date=25 August 2018|archive-date=19 July 2019|archive-url=https://web.archive.org/web/20190719195551/http://www.istiadat.gov.my/index.php/component/semakanlantikanskp|url-status=dead}}&lt;/ref&gt; 
 
 ==மேற்கோள்கள்==
 {{reflist}}
 
 ==வெளி இணைப்புகள்==
 * [http://www.accessmylibrary.com/coms2/summary_0286-23496757_ITM First woman to stand for election], Sunday Mail, 8 August 2003.
 * [https://web.archive.org/web/20110521065801/http://thestar.com.my/lifestyle/story.asp?file=%2F2007%2F7%2F8%2Flifefocus%2F18149576&amp;sec=lifefocus Spirit of the Pioneer], The Star, 8 July 2007.
 * [https://web.archive.org/web/20110521072500/http://thestar.com.my/news/story.asp?file=%2F2007%2F8%2F20%2Fnation%2F18609040&amp;sec=nation Mothers of substance], The Star, 20 August 2007.
 * [https://web.archive.org/web/20110608143747/http://www.thestar.com.my/news/story.asp?file=%2F2007%2F8%2F29%2Fnation%2F18675253&amp;sec=nation Spirit of the pioneer], The Star, 29 August 2007.
 {{Authority control}}
 
 [[பகுப்பு:1923 பிறப்புகள்]]
 [[பகுப்பு:2024 இறப்புகள்]]
 [[பகுப்பு:மலேசிய அரசியல்வாதிகள்]]
 [[பகுப்பு:மலேசிய இந்திய நாடாளுமன்ற உறுப்பினர்கள்]]
 [[பகுப்பு:மலேசிய இந்தியர்கள்]]